《四月初四日正仲子堂可大及梅所周鍊师会耕养堂》
宋代·舒岳祥

白月一家好，青山四坐迎。短筇看虎迹，高枕听蛙声。

草具枇杷足，瓜庐熠耀行。相逢总佳士，更喜著弥明。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。